**napirend**

**E l ő t e r j e s z t é s**

**Révfülöp Nagyközség Önkormányzata Képviselő-testületének**

**2022. február 14.-én tartandó ülésére.**

**Tárgy: A Révfülöp 1178/5. és a 1178/7 hrsz-ú ingatlanok állami tulajdonban levő hányada**

**átvétele szándékának kinyilvánítása**

**Előkészítette:** Szakál Norbert műszaki ügyintéző

Jogszabállyal nem ellentétes

Dr. Szabó Tímea

címzetes főjegyző

**Tisztelt Képviselő-testület!**

Révfülöp Nagyközség Önkormányzatának a jelenleg Balatontourist Camping Kft által kempingként üzemeltett, 1178/5 és 1178/7 helyrajzi számon nyilvántartott ingatlanokat tekintve hosszú távú hasznosítási elképzelése van.

Révfülöp 1178/5 hrsz. 6.3164 m2 nagyságú terület 6/10 része Révfülöp Nagyközség Önkormányzata, 4/10 része jelenleg a Magyar Állam tulajdonában van, az MNV Zrt tulajdonosi joggyakorlása alatt, kezelője a Szociális és Gyermekvédelmi Főigazgatóság.

Révfülöp 1178/7 hrsz. 9774 m2 nagyságú terület 6/10 része Révfülöp Nagyközség Önkormányzata, 4/10 része jelenleg a Magyar Állam tulajdonában van, az MNV Zrt tulajdonosi joggyakorlása alatt, kezelője a Szociális és Gyermekvédelmi Főigazgatóság.

Mindkét ingatlan a jelenleg is működő Napfény strand és kemping szerves részét képezi.

Az Önkormányzat a Révfülöp 1178/5 és 1178/7 hrsz. ingatlanok jelenleg állami tulajdonban lévő részének ingyenes tulajdonba vételét kizárólag a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott turizmussal kapcsolatos feladatainak ellátása érdekében és kemping célra kívánja felhasználni.

Révfülöp Nagyközség Önkormányzata nyilatkozza, hogy az Ingatlanok teljes egészében szükségesek a közfeladat ellátásához, amely közfeladat megfelel az államháztartásról szóló 2011. évi CXCV. törvény 3/A § (1) bekezdésében megjelölt „közfeladat” meghatározásnak.

Az Önkormányzat tudomásul veszi, hogy az MNV Zrt. a közfeladat ellátását a tulajdonosi ellenőrzés keretei közt, az arra irányuló szabályok szerint ellenőrizheti.

Révfülöp Nagyközség Önkormányzata, érintett területek vonatkozásában, a kiszámítható, hosszú távú hasznosítás illetve fejlesztések lehetőségének érdekében, kérelemmel fordul az MNV Zrt-hez az ingatlanok állami tulajdonban lévő hányadának ingyenes tulajdonba vétele érdekében.

Kérem a Tisztelt Képviselő-testületet a határozati javaslatot megtárgyalni szíveskedjen.

**Határozati javaslat**

**RÉVFÜLÖP NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**/2022. (II. ) HATÁROZATA**

**A Révfülöp 1178/5. és a 1178/7 hrsz-ú ingatlanok állami tulajdonban levő hányada átvétele szándékának kinyilvánításáról**

1. Révfülöp Nagyközség Önkormányzatának *Képviselő-testülete a*  nemzeti vagyonról szóló 2011. évi CXCVI. törvény 13. §-ában foglaltak valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti Vagyonkezelő Zrt-nél kezdeményezi és kérelmezi a Magyar Állam tulajdonában *(és a Szociális és Gyermekvédelmi Főigazgatóság vagyonkezelésében)* lévő Révfülöp 1178/5 helyrajzi számon felvett, kivett táborhely és zöldségüzlet megnevezésű, 6 ha 3164 m2. területű ingatlan 4/10 tulajdoni hányadának és a Magyar Állam tulajdonában *(és a Szociális és Gyermekvédelmi Főigazgatóság vagyonkezelésében)* lévő Révfülöp 1178/7 helyrajzi számon felvett, kivett közterület megnevezésű, 9774 m2 területű ingatlan 4/10 tulajdoni hányadának ingyenes önkormányzati tulajdonba adását.
2. Az ingatlant az Önkormányzat a Magyarország helyi önkormányzatairól szóló 2011. CLXXXIX. törvény 13. § (1) bekezdés 13*.)* *pontjában* meghatározott turizmussal kapcsolatos feladatainak ellátása érdekében kívánja tulajdonba venni és kemping célra kívánja felhasználni.
3. Révfülöp Nagyközség Önkormányzata vállalja a tulajdonba adás érdekében felmerülő költségek – ideértve a művelési ág szükséges megváltoztatásának költségét – megtérítését.
4. Az igényelt ingatlan nem áll védettség alatt.
5. A Képviselő-testület felhatalmazza a polgármestert, hogy a Révfülöp 1178/5 és 1178/7hrsz.-ú ingatlanok 4/10 tulajdoni hányada ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.
6. A Képviselő-testület felhatalmazza a polgármestert, hogy a Révfülöp 1178/5 és 1178/7hrsz.-ú ingatlanok 4/10 tulajdoni hányada ingyenes önkormányzati tulajdonba adására vonatkozó megállapodást aláírja.

Felelős: Kondor Géza, polgármester

Határidő: folyamatos